Terugkeer van buitelandse mynwerkers word vertraag - Solidariteit WêreldSolidariteit Wêreld
Tuis › Nuuskantoor › Terugkeer van buitelandse mynwerkers word vertraag
Terugkeer van buitelandse mynwerkers word vertraag
Reuters berig dat die Minerals Council South Africa (MCSA), voorheen die Kamer van Mynwese, aangekondig het dat die fasiliteringsproses om buitelandse mynwerkers terug te bring ná die verslapping van grendelstaatinperkings langer sal neem as wat verwag word weens die vertragings by die Mosambiek- en Lesotho-grensposte.
Uitvoerende hoof, Nikisi Lesufi, het parlementslede laasweek ingelig dat ongeveer 3 500 werkers van Mosambiek en 8 500 van Lesotho gereedmaak om terug te keer werk toe.
“Die grensposte in Mosambiek kan slegs 400 werkers per dag hanteer. Dit gaan omtrent 2 tot 3 weke neem om die Mosambiek-werkers te prosesseer. Daar is ongeveer 8 500 werkers in Lesotho en 3 grensposte. Elkeen van hulle kan slegs 130 werkers per dag hanteer. Dit gaan veel langer neem om die werkers in Lesotho oor ’n tydperk van 20 tot 25 dae te hanteer sodat hulle kan terugkom werk toe,” het Lesufi aangedui.
Hy het voorgestel dat die plan deur die National Joint Operational and Intelligence Structure
(NATJOINTS) goedgekeur word. Lesufi het verder gesê dat omtrent 10% van die 400 000 mynwerkers in Suid Afrika van buurlande kom, veral van Lesotho en Mosambiek. Met hul aankoms in Suid-Afrika word daar verwag dat hulle vir twee weke onder kwarantyn geplaas word.